Diari Oficial de la Generalitat Valenciana


Sumari del DOGV 4839, del 10-09-2004 (2004/8708)

Informació pública de les bases de la convocatòria per a la provisió en propietat de dues places d'agents de la policia local.
------------------------------------------------------------------------------------------------------------------------------

### Dades del document

Número de DOGV
:   4839

Data del DOGV
:   10-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8708


Data del document
:   02-08-2004

Organisme emissor
:   Ajuntament de Villanueva de Castellón

Tipus de document
:   Convocatòria

Descriptors 

:   * administració local
    * concurs administratiu
    * policia

Informació pública de les bases de la convocatòria per a la provisió en propietat de dues places d'agents de la policia local. [2004/F8708]
  
(Aprovades per la Resolució d'Alcaldia de 08.04.2004)
  
Primera. Objecte de la convocatòria i procediment selectiu
  
És objecte de la present convocatòria la provisió, en propietat, de dues places d'agent de la policia local, vacants en l'actualitat i amb dotació pressupostària, enquadrades en l'escala d'administració especial, subescala de serveis especials i classe de policia local, assimilades al grup C.
  
La provisió d'una de les dues places incloses en la present convocatòria s'efectuarà mitjançant oposició lliure. La provisió de l'altra plaça es reserva al torn de mobilitat.
  
La plaça convocada al torn de mobilitat, si queda vacant, s'afegirà al torn lliure.
  
Segona. Legislació d'aplicació
  
El procés selectiu s'ajustarà al que disposen aquestes bases, i supletòriament:
  
- A la Llei 6/1999, del 19 d'abril, de la Generalitat Valenciana.
  
- Al Decret 88/2001, de 24 d'abril, del Consell de la Generalitat Valenciana, i a l'Ordre de la Conselleria de Justícia i Administració Pública, d'1 de juny de 2001, que el desenvolupa.
  
- Resta de normativa, bàsica estatal, valenciana, i bàsica de l'administració local, i normativa d'aplicació supletòria valenciana i estatal.
  
Tercera. Requisits dels aspirants
  
3.1. Torn lliure:
  
a) Tindre la nacionalitat espanyola.
  
b) Estar en possessió del títol de Batxiller Superior, o equivalent, o complides les condicions per a obtindre'l en la data en què finalitze el termini de presentació d'instàncies.
  
c) No patir cap malaltia o defecte físic que impedisca l'acompliment de les funcions, d'acord amb els quadres d'exclusions mèdiques que s'establisquen (annex B), i tindre una estatura d'1,65 metres els homes i 1'60 metres les dones.
  
d) Tindre complits 18 anys, sense excedir de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local com a policia local o auxiliar de policia local.
  
e) No haver sigut separat, mitjançant expedient disciplinari, del servei de l'estat, de les comunitats autònomes o de les entitats locals, ni trobar-se inhabilitat per a l'exercici de funcions públiques.
  
f) No trobar-se sotmés a causes d'incapacitat o incompatibilitat.
  
g) Estar en possessió dels permisos que habiliten per a la conducció de vehicles de les classes B amb un any d'antiguitat (BTP), i haver superat les proves a què es refereix l'article 51.3 del Reglament de Conductors, i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
h) Estar en possessió del Grau Elemental de la Junta Qualificadora de Coneixements del Valencià, d'acord amb la classificació de les places realitzada pel Ple de la Corporació de 31 de gener de 2002.
  
3.2. Per a les places oferides a mobilitat:
  
Els requisits per a participar en el concurs de mobilitat que s'hauran de reunir, referits al dia en què finalitze el termini d'admissió de sol·licituds són:
  
a) Ser funcionari de carrera, integrat en la subescala de serveis especials, policia local, categoria d'agent, de qualsevol dels municipis de la Comunitat Valenciana, en situació d'actiu.
  
b) Haver estat almenys dos anys en el seu lloc de treball.
  
c) Que no li falten menys de cinc anys per al passe a la situació de segona activitat a petició de l'agent.
  
d) No patir cap malaltia ni defecte físic que impedesca el normal exercici de les funcions pròpies de la seua escala i categoria, d'acord amb el barem d'exclusions mèdiques contingut en l'annex de l'Ordre de 22 de desembre de 1997, de la Conselleria d'Administració Pública.
  
e) No trobar-se suspés, ni inhabilitat en ferm, per a l'exercici de les funcions públiques. Si es produeix la suspensió o la inhabilitació amb posterioritat a la resolució del concurs de mobilitat, per un procediment incoat amb anterioritat a la data de convocatòria del concurs, s'entendràn anul·lades totes les actuacions respecte de dit aspirant.
  
f) Estar en possessió dels permisos de conduir destinats al servei d'urgència o emergències (BTP).
  
g) Qualsevol altre requisit que s'establisca per a la mobilitat dels funcionaris de la policia local.
  
Quarta. Instàncies
  
Els aspirants hauran de manifestar que compleixen totes les condicions que s'exigeixen en la base tercera, es dirigiran a l'alcalde president de l'Ajuntament de Castelló de la Ribera i es presentaran al Registre General de l'ajuntament o a qualsevol altre segons l'article 38 de la Llei 30/1992, de 26 de novembre, durant el termini de 20 dies naturals, comptadors a partir del següent en què aparega l'extracte de la convocatòria en el Boletín Oficial del Estado.
  
Caldrà adjuntar una còpia del DNI i de l'ingrés dels drets d'examen. No fer-ho serà considerat causa d'exclusió de les proves.
  
Els drets d'examen es fixen en 25,00 euros per a tots els aspirants, lliures i per mobilitat.
  
Aquells aspirants que hagen superat la prova psicotècnica o el reconeixement mèdic en altre municipi de la Comunitat Valenciana, expressament homologada per l'Institut Valencià de Seguretat Pública, en el termini d'un any anterior a la data de finalització del termini de presentació d'instàncies, hauran d'adjuntar també la documentació acreditativa per a ser eximits de la seua realització. No s'acceptaran certificats de superació de dites proves en altre municipi sense l'expressa homologació d'aquests efectuada per l'IVASP.
  
El pagament de la taxa es realitzarà amb el caràcter d'autoliquidació i ingrés previ, durant el termini de presentació de sol·licituds, mitjançant ingrés o transferència al compte corrent del Banco de Valencia 0093 0358 68 5935042543, identificant el nom de l'aspirant i la categoria a la què es presenten. El no-pagament de la taxa donarà lloc a l'exclusió de l'aspirant, en la resolució per la qual s'aprove la relació d'aspirants admesos i exclosos.
  
Els sol·licitants hauran d'unir a la instància, original o fotocòpia compulsada dels documents que hagen de ser valorats per a la fase de concurs.
  
Cinquena. Admissió d'aspirants
  
Expirat el termini de presentació d'instàncies, la presidència de la corporació dictarà resolució on declararà aprovades les llistes provisionals d'aspirants admesos i exclosos, així com el lloc i data del començament dels exercicis, i l'ordre d'actuació dels aspirants en els exercicis que no es puguen efectuar conjuntament.
  
Aquesta resolució es publicarà al tauler d'anuncis de l'ajuntament, així com individualment als aspirants exclosos.
  
En la mateixa resolució es determinarà la composició del tribunal, lloc i data de la constitució d'este.
  
Sisena. Tribunal qualificador
  
Serà format per set membres:
  
President: l'alcalde president de l'Ajuntament de Castelló de la Ribera o regidor en qui delegue.
  
Vocals:
  
Un representant del professorat oficial designat per l'IVASP.
  
Un representant de l'administració de la Generalitat Valenciana.
  
El cap del cos de la policia local d'aquesta corporació.
  
Dos representants dels treballadors designats per la Junta de Personal d'aquesta entitat local.
  
Secretari: el de la corporació o el funcionari en qui delegue, amb veu i vot.
  
La designació dels membres del tribunal inclourà la dels respectius suplents.
  
Prèviament a la realització del concurs oposició lliure, s'haurà resolt el concurs de mèrits per al torn de mobillitat.
  
Setena. El procés selectiu i el sistema de qualificació. Agents per concurs oposició lliure.
  
1. El procés selectiu constarà de les fases següents: oposició, concurs no eliminatori, i curs selectiu.
  
2. Desenvolupament de les proves:
  
Prèviament a l'inici de les proves, els aspirants aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria d'agent de la policia local, així com que no es troben impedits o incapacitats per a l'accés a la funció pública.
  
Torn lliure:
  
A) L'amidament, la prova psicotècnica, el reconeixement mèdic i l'aptitud física, si és possible, es realitzaran el mateix dia. Si no és possible, es realitzaran en dies diferents.
  
Únicament realitzaran les proves teòriques aquells aspirants que passen les proves anteriors.
  
B) Les proves teòriques (qüestionari, valencià, temes a desenrotllar, i qüestionari local), es realitzaran el mateix dia si és possible, amb els aspirants que hagen superat les proves del punt anterior.
  
Cada prova es guardarà en un sobre lacrat a càrrec de la secretaria del tribunal. Només es corregiran els exercicis dels aspirants que hagen superat la prova anterior.
  
La valoració dels temes a desenrotllar i el valencià s'efectuarà mitjançant l'obtenció de la mitjana aritmètica de cadascun dels membres del tribunal de selecció.
  
A l'efecte, es rebutjaran totes les puntuacions màximes i mínimes quan hi haja una diferència de 4 punts o més, servint com a punt de referència la puntuació màxima obtinguda.
  
En el cas de la valoració dels temes locals, la diferència màxima serà de 2 punts, comptadors des de la puntuació màxima.
  
A) Oposició: la fase d'oposició constarà de les proves i exercicis següents:
  
Primera fase:
  
1. Primer exercici
  
Amidament d'estatura.
  
2. Prova psicotècnica
  
La prova psicotècnica consistirà en un exercici o prova psicotècnica aptitudinal i de personalitat, proposat pel tribunal.
  
En la dita prova es qualificarà com a apte o no apte i tindrà caràcter eliminatori. El temps màxim el fixarà el tribunal en funció de la prova a realitzar.
  
3. Reconeixement mèdic
  
A la prova de reconeixement mèdic compareixeran els aspirants aportant certificat mèdic, que haurà de ser expedit per un metge oficial i en el què s'haurà de fer constar, expressament, si superen o no el reconeixement mèdic preceptiu que figura com a annex B d'aquesta convocatòria, especificant a més, la talla que posseix l'aspirant.
  
També aportaran un certificat mèdic oficial en què es faça constar expressament la seua capacitat per a concórrer a les proves físiques exigides per a l'accés a la categoria que es tracte.
  
En la dita prova es qualificarà com a apte o no apte i tindrà caràcter eliminatori. L'ajuntament es reserva el dret a sotmetre als aspirants proposats pel tribunal i abans de ser nomenats funcionaris en pràctiques, a quantes exploracions mèdiques considere convenient. Aquesta prova a realitzar pels tècnics proposats per l'ajuntament, en cas de donar un resultat de no apte suposarà l'exclusió de l'aspirant del procés selectiu.
  
4. Proves d'aptitud física
  
Prèviament a l'inici de les proves físiques els aspirants aportaran un certificat mèdic oficial esmentat a l'apartat anterior, obligatòriament. La falta de presentació de dit certificat exclourà els aspirants de participar en el procés de selecció que es convoca.
  
Pujada de corda amb presa de peus: homes, 4 metres; dones, 3 metres.
  
Salt de longitud amb carrera: homes, 4 metres; dones, 3,80 metres.
  
Salt d'altura: homes: 1,10 metres; dones, 1 metre.
  
Carrera de velocitat de 60 metres: homes, 10 segons; dones, 12 segons.
  
Carrera de resistència de 1.000 metres: homes, 4 minuts; dones, 4 minuts 10 segons.
  
La qualificació d'aquest exercici, que haurà d'efectuar-se com a màxim en tres intents, serà d'apte o no apte, i s'hauran de superar com a mínim quatre de les proves per a ser qualificat com a apte.
  
L'ajuntament declina tota responsabilitat pels accidents o lesions que pogueren produir-se els aspirants com a conseqüència de la seua actuació en aquestes proves.
  
Segona fase:
  
5. Qüestionari
  
Consistirà a contestar correctament per escrit, un qüestionari d'un mínim de 50 preguntes i un màxim de 75, amb quatre respostes alternatives una d'aquestes certa, en un temps màxim d'1 hora i 30 minuts, sobre els temes relacionats en els grups I a IV, ambdós inclosos, del temari indicat com annex I a les presents bases. Per a la correcció d'aquesta prova es tindran en compte, en tot cas, les respostes errònies.
  
La qualificació d'aquest exercici serà de 0 a 10 punts, i s'ha d'obtenir una qualificació de 5 punts per a superar-lo.
  
6. Desenvolupament del temari
  
Consisteix a desenvolupar per escrit durant un temps màxim d'una hora i trenta minuts, dos temes elegits per l'aspirant entre els quatre extrets per sorteig, dels grups primer a quart, ambdós inclosos, que componen el temari. Aquests temes seran llegits en sessió pública davant del tribunal, el qual podrà formular les preguntes o aclariments que estime oportuns. Serà valorada la claredat d'idees i el coneixement sobre els temes exposats.
  
La qualificació d'aquest exercici serà de 0 a 10 punts, i per a superar-lo s'haurà d'obtenir un mínim de 5 punts.
  
7. Temes locals
  
Consistirà en la realització d'una prova de 25 preguntes amb quatre respostes alternatives, una d'elles correcta, en un temps màxim de 45 minuts, sobre els temes del grup cinquè del temari.
  
La qualificació d'aquest exercici serà de 0 a 5 punts, i serà eliminatori.
  
8. Cinqué exercici. Coneixement del valencià
  
A efectes d'acreditar un real i suficient coneixement del valencià, es proposarà una prova de traducció del valencià al castellà i viceversa, o de redacció d'un supòsit, proposats pel tribunal, en 30 minuts en total.
  
Aquest exercici es qualificarà de 0 a 4 punts i no serà eliminatori.
  
B) Curs selectiu
  
La qualificació final de les fases anteriors serà la suma de la puntuació obtinguda en els exercicis de l'oposició i el concurs, sense que puguen aprovar un nombre d'aspirants superior al de places convocades. Els aspirants que resultaren aprovats, seran remesos a la mutua de l'ajuntament a l'efecte de realització de reconeixement mèdic per part d'aquesta, i prèvia a la presentació dels documents acreditatius per a complir els requisits exigits en les presents bases, s'incorporaran a l'Institut Valencià de Seguretat Pública per a seguir el curs de contingut teoricopràctic en els terminis del Decret 88/2001, de 24 d'abril de la Generalitat Valenciana, integrat per dues fases, una de formació i selecció en l'IVASP amb una duració de quatre mesos, i una altra, una vegada superada l'anterior, de pràctiques en l'ajuntament amb una duració de dos mesos.
  
Torn de mobilitat:
  
Prèviament a la valoració dels mèrits, els aspirants hauran superat la prova psicotècnica i el reconeixement mèdic amb els següents criteris:
  
a) Exercici o prova psicotècnica, d'acord amb els criteris de l'annex III de l'Ordre de 5 de desembre de 1994, de la Conselleria d'Administració Pública, referent als barems per al reconeixement psicotècnic a realitzar en els processos selectius per a la provisió de llocs de treball per a l'escala bàsica de policia local, torn de mobilitat.
  
La qualificació dels exercicis psicotècnics serà d'apte o no apte, i s'hauran de superar com a mínim, en el cas dels factors aptitudinals, quatre dels sis factors a mesurar, sent necessari en tots els casos el factor d'agilitat mental.
  
b) Reconeixement mèdic: Consistirà en la realització d'un reconeixement mèdic d'acord amb les determinacions de l'annex de l'Ordre de 22 de desembre de 1997, de la Conselleria d'Administració Pública. El facultatiu o facultatius que realitzen el reconeixement seran determinats per l'Alcaldia Presidència, i emetran informe sobre l'aptitud dels aspirants, acompanyat de certificat mèdic oficial expedit a càrrec de cadascun d'ells, segons el quadre d'exclusions contingut en dita ordre.
  
c) Valoració de mèrits al·legats: Es realitzarà amb els criteris previstos en l'annex II d'aquesta convocatòria.
  
d) Prova i entrevista personal: Es realitzarà davant del tribunal qualificador valorant-se fins un màxim de 10 punts amb el contingut i puntuació que s'assenyala:
  
- Coneixement del terme municipal, carrers, serveis, institucions, organització i administració municipal i altres de particular interès per a la població local d'aquest ajuntament. S'acreditarà mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
- Entrevista personal: Valoració i comprovació de l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a la celebració de la prova i l'entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals sumant els mèrits amb el màxim possible de l'entrevista, arriben com a mínim a 20 punts.
  
Els mèrits al·legats i justificats documentalment al formular-se la sol·licitud per prendre part en el concurs de mobilitat es valorarà d'acord amb el barem establert en l'annex de l'Ordre de la Conselleria de Presidència de 20 de gener de 1998.
  
L'ordre de prioritat per a l'adjudicació de la plaça convocada vindrà donat per la major puntuació total obtinguda a la vista dels mèrits al·legats. En cas d'igualtat es resoldrà en atenció a la major puntuació obtinguda en l'apartat de valoració de la formació i, si persistix, s'atendrà la data d'ingrés en els cossos de policia local de la Comunitat Valenciana, adjudicant-se el lloc al sol·licitant de major antiguitat.
  
El còmput dels terminis de cessament i presa de possessió s'iniciaran quan finalitzen els permisos o llicències que, en el seu cas, hagen estat concedits als interessats. Els participants en el concurs de mobilitat vindran obligats a donar trasllat, per escrit, de dits permisos o llicències a l'ajuntament convocant, que podrà acordar, mitjançant resolució motivada, la suspensió del seu gaudi.
  
Huitena. Llista d'aprovats, presentació de documents i nomenaments
  
En el termini de 20 dies naturals a comptar des de l'endemà de la publicació de la llista d'aprovats en el tauler d'edictes de la corporació, els aspirants proposats pel tribunal presentaran els documents que acrediten els requisits exigits en la base tercera de la convocatòria, que són els següents:
  
1. Còpia autenticada o fotocòpia compulsada del títol de Batxiller Superior o equivalent, o justificant d'haver abonat els drets per a la seua expedició.
  
2. Còpia autenticada o fotocòpia compulsada dels carnets de conduir exigits en la convocatòria.
  
3. Declaració jurada de no haver sigut separat per mitjà d'expedient disciplinari del servei de l'estat, administració autonòmica o local, ni trobar-se inhabilitat per a l'exercici de les funcions públiques.
  
4. Certificat expedit pel Ministeri de Justícia en què s'acredite que no es troba complint la pena d'inhabilitació.
  
Qui, dins del termini fixat, excepte casos de força major degudament acreditada, no presentara la documentació exigida o de l'examen d'aquesta es deduïra que manquen d'algun dels requisits assenyalats, no podrà ser nomenat funcionari, i quedaran anul·lades totes les seues actuacions, sense perjuí de la responsabilitat en què haguera pogut incórrer per falsedat. En aquest cas es formularà la proposta del nomenament a favor del següent de la llista d'aspirants que havent superat els exercicis no hagen sigut inclosos en la relació d'aprovats.
  
Sobre l'aspirant aprovat en el procés selectiu, una vegada acabat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local el resultat de l'exercici amb la indicació de la qualificació o les puntuacions obtingudes, als efectes de sumar les qualificacions a les obtingudes en les anteriors fases. La suma constituirà la qualificació final definitiva i a fi del seu nomenament com a funcionari de carrera. El nomenament haurà d'efectuar-se en el termini màxim de 15 dies, comptats des de la comunicació de l'Institut Valencià de Seguretat Pública.
  
L'interessat haurà de prendre possessió en l'ajuntament l'endemà hàbil comptador a partir de la finalització del curs.
  
En cas de no superar el curs teoricopràctic, l'aspirant podrà incorporar-se al curs immediatament posterior. Mentrestant, podrà continuar prestant serveis com funcionari interí a l'ajuntament, tret que l'aspirant, de forma manifesta, no tinga suficient competència, previ informe del cap de la Policia Local.
  
Si no supera aquest segon curs quedarà definitivament fora en tots els drets derivats d'haver aprovat les proves selectives.
  
Novena
  
Els interessats podran impugnar les presents bases, així com la convocatòria i tots els actes que es deriven d'aquesta, en els casos i en la forma establerts en la Llei 30/1992, de Règim Jurídic de les Administracions Públiques i del Procediment Administratiu Comú, i l'article 5.2 de la Llei Reguladora de la Jurisdicció Contenciosa Administrativa.
  
Annex B - Aptituds físiques
  
Seran causes d'exclusió dels aspirants o de declaració d'incapacitat:
  
1. Obesitat o primesa superior al 25% del pes ideal, calculat segons la fórmula PI = 0,75 (talla en cm-150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Malalties o lesions agudes, actives en el moment de reconeixement, que puguen produir conseqüències capaces de dificultar o impedir el desenvolupament de les funcions pròpies del càrrec.
  
3. Ulls i visió:
  
- Agudesa visual sense correcció inferior als dos terços de la visió normal en ambdós ulls.
  
- Despreniment de retina.
  
- Estrabisme.
  
- Discromatòpsies.
  
- Qualsevol procés patològic que, a judici del tribunal mèdic, dificulte de manera important l'agudesa visual.
  
4. Oïts i audició:
  
- Agudesa auditiva que supose una pèrdua entre 1.000 i 3.000 hertzs a 35 decibelis o de 4.000 hertzs a 45 decibelis.
  
5. Aparell locomotor:
  
- Alteracions de l'aparell locomotor que limiten o dificulten el desenvolupament del seu treball, o que puguen agreujar-se a judici del tribunal mèdic, amb el desenvolupament del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos òssis, musculars i articulars).
  
6. Aparell digestiu:
  
- Qualsevol procés digestiu que, a judici del tribunal mèdic, dificulte el desenvolupament del lloc de treball.
  
7. Aparell cardiovascular:
  
- Hipertensió arterial de qualsevol causa, no havent de sobrepassar les xifres en repòs, els 160 mn/hg en pressió sistòlica i 90 mn/hg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic, puga limitar el desenvolupament del lloc de treball. A judici del tribunal mèdic, es podrà repetir la prova quan concòrreguen circumstàncies que així ho aconsellen.
  
8. Aparell respiratori:
  
- Asma bronquial, broncopatia crònica obstructiva, pneumotòrax espontani (en més d'una ocasió), tuberculosi pulmonar activa i altres processos de l'aparell respiratori que dificulten el desenvolupament de la seua funció.
  
9. Sistema nerviós:
  
- Epilèpsia, depressió, psicosi, tremolor de qualsevol causa, alcoholisme, toxicomanies i altres processos patològics que dificulten el desenvolupament de la seua funció.
  
10. Pell i fàneres:
  
- Cicatrius que produesquen limitació funcional i altres processos que dificulten o limiten el desenvolupament de la seua funció.
  
11. Altres processos patològics:
  
- Diabetis, malalties transmissibles, en activitat, malalties immunològiques sistemàtiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
ANNEX I
  
Temari de les proves d'agent de la policia local, torn lliure
  
Grup I
  
Dret constitucional i administratiu
  
Tema 1. La Constitució espanyola de 1978. Estructura, contingut i principis bàsics. Reforma de la Constitució.
  
Tema 2. L'organització política de l'Estat espanyol. Classe i forma d'Estat. L'organització territorial de l'Estat. La Corona: funcions constitucionals del rei. Successió i regència. El referèndum.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. L'Administració de Justícia.
  
Tema 7. L'Administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II
  
Règim local i policia
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El Ple de l'Ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servei de les administracions locals: concepte i classes. Drets i deures de les policies locals. Adquisició i perduda de la condició de funcionari.
  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans de l'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de policia local.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.
  
Grup III
  
Dret penal, policia administrativa i sociologia
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.
  
Tema 24. Delictes contra el patrimoni i l'ordre socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en un lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant la situació de desastres.
  
Grup IV
  
Policia de trànsit i circulació
  
Tema 31. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit i circulació de vehicles a motor i seguretat vial: la Llei de Bases i el Text Articulat. Tipificació de les principals infraccions. Infraccions de trànsit que constitueixen delicte. El Codi de Circulació i els preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes generals. Categories. Les condicions tècniques. La inspecció tècnica de vehicles. L'assegurança obligatòria de responsabilitat civil. Infraccions i diligències policials.
  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport. Classes de transport. Servei públic de viatgers i servei públic de mercaderies o mixt. El servei privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: concepte i consideracions prèvies. Les causes, classes i fases. Actuacions de la policia local en accidents de trànsit: d'urgència i tècniques administratives.
  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V
  
Temes locals
  
Tema 41. Coneixement del terme municipal de Castelló de la Ribera. Extensió, límits i accidents naturals. Guia de carrers i vies veïnals i comarcals.
  
Tema 42. Evolució històrica de Castelló de la Ribera. Població i institucions locals. Cultura i educació a Castelló de la Ribera.
  
Tema 43. Les ordenances municipals en els diferents camps d'actuació. Especial consideració de les ordenances de policia i bon govern. Idea general de les altres ordenances municipals.
  
Tema 44. Marginació social a Castelló de la Ribera: delinqüència juvenil, drogaaddicció, alcoholisme i anàlegs.
  
Annex II
  
Barem i proves per cobrir les places d'agent de la policia local, torn de mobilitat (annex Ordre 20 de gener de 1998)
  
Barem per a la valoració dels mèrits en els concursos per a la provisió de places dels cossos de la policia local, oferides per promoció interna i torn de mobilitat, i també per qualsevol altre procediment en què el concurs de mèrits intervinga com a part integrant del procés de selecció.
  
1. Titulació acadèmica
  
Fins a un màxim de 15 punts.
  
Seran valorades les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a la qual pertanguen, conforme a l'escala següent:
  
a) Grup A. Doctor: 10 punts
  
Llicenciat o equivalent: 8 punts
  
b) Grup B. Diplomat universitari o equivalent: 7 punts
  
c) Diplomat en Criminologia: 7 punts
  
d) Grup C. Batxillerat, Formació Professional de 2n grau: 5 punts
  
e) Superació de les proves d'accés a la universitat per a majors de 25 anys: 5 punts
  
No seran valorades com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només se'n computarà una. La possessió del títol de Batxillerat o Formació Professional de 2n grau, exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en altres forces i cossos de seguretat: 0,50 punts per any complet, fins un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins un màxim de 10 punts.
  
4. Altres mèrits
  
Fins a un màxim de 15 punts.
  
Coneixement del valencià acreditat amb certificat oficial de la Junta Qualificadora de Coneixements del Valencià:
  
- Certificat de Coneixements Orals: 0,75 punts
  
- Certificat de Grau Elemental: 1,25 punts
  
- Certificat de Grau Mitjà: 2,50 punts
  
- Certificat de Grau Superior: 3,00 punts
  
Coneixement d'un o més idiomes acreditats documentalment, mitjançant certificat expedit per una facultat o escola oficial reconeguda: 3 punts per cadascun. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'IVASP o per organismes anàlegs
  
Fins a un màxim de 30 punts.
  
Per haver realitzat cursos organitzats per l'IVASP o homologats per aquest, s'aplicarà el barem següent:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima susdita la puntuació d'aquests vindrà donada per la suma del còmput d'hores i/o assistència a aquests. En el cas d'haver impartit hores com a professor en els cursos, seran puntuats amb el barem corresponent al certificat d'aprofitament, però sense superar per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'IVASP (10 d'abril de 1995), i també els realitzats pel Ministeri d'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de les comunitats autònomes, ambdues expressament reconegudes per l'IVASP, seran valorats en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si és procedent, com a cursos amb diploma d'assistència. No seran puntuables si ja s'hagueren tingut en compte als efectes de titulació acadèmica per a la promoció interna.
  
6. Premis, distincions i condecoracions
  
Fins a un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cadascuna.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cadascuna.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cadascuna. Si la condecoració és concedida a títol col·lectiu la puntuació serà de 0,25 punts per cadascuna.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cadascuna.
  
7. Altres mèrits
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Continuada i altres degudament acreditats i no valorats en els anteriors apartats i tots ells lliurement apreciats pel tribunal qualificador, fins un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP seran valorats fins un màxim de 0,50 punts.
  
Les publicacions relacionades amb l'activitat policial seran valorades fins un màxim de 0,75 punts per cadascuna.
  
8. Prova i entrevista personal
  
Es realitzarà davant del tribunal qualificador i es valorarà fins un màxim de 10 punts amb el contingut i puntuació que s'assenyala:
  
Coneixements del terme municipal, llista de carrers, serveis, institucions, organització i administració municipal i altres de particular interès per a la població local de l'ajuntament que convoca, i s'acreditaran mitjançant la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament seran citats per a la prova i entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb la puntuació màxima possible de l'entrevista, abasten com a mínim 20 punts.
  
9. Legislació aplicable
  
De forma supletòria s'aplicarà el que preveu el Reial Decret 364/1995, de 10 de març; Decret 117/1991, de 26 de juny, del Consell de la Generalitat Valenciana; i Llei de Coordinació de Policies Locals de la Comunitat Valenciana i normativa de desplegament.